வேலி (எல்லை)

[thumb|250px|right|வீடொன்றைச் சுற்றி அமைக்கப் பட்டுள்ள வேலி. '' [கிடுகு * எனப்படும் பின்னப்பட்ட தென்னோலையைப் பயன்படுத்தி உருவாகப்பட்டது. இதன் அமைப்புச் சட்டகம் உயிருள்ள தாவரங்களாகும்.]]
*வேலி* என்பது ஒரு நில அளவைக்கான [[அலகு (அளவையியல்)|அலகாகவும்]] [[தமிழ் நாடு|தமிழ் நாட்டில்]] பயன்படுத்தப் படுகின்றது. ஆனால் இக்கட்டுரை நிலப் பகுதிகளைச் சுற்றி அமைக்கப்படும் வேலிகள் பற்றியதாகும்.

*'வேலி*' என்பது [[கட்டிடம்|கட்டிடங்களுக்கு]] உரிய நிலம், [[பயிர்ச் செய்கை|பயிர்ச் செய்கைக்குரிய]] நிலம் மற்றும் பலவகையான நிலப் பகுதிகளைச் சுற்றியும், சில வேளைகளில் ஒரே நிலப்பகுதிக்குள் சில குறிப்பிட்ட நடவடிக்கைகள் அல்லது செயற்பாடுகளுக்கான பகுதிகளைப் பிரித்து ஒதுக்கும் வகையிலும், மறைப்புக்காகவும் அமைக்கப்படுவதாகும். [[எல்லை|எல்லைகளில்]] அமைக்கப்படும் வேலிகள் [[எல்லை]] வேலிகள் என அழைக்கப்படுகின்றன. 

== வேலியும், மதிலும் ==
[[மதில்]] அல்லது மதில் சுவர் என்பதும் எல்லைகளில் பாதுகாப்புக்காகக் கட்டப்படும் அமைப்பினைக் குறித்தாலும், நிரந்தரமான, திடப் பொருளால், அதனூடு பார்க்க முடியாதவாறு உள்ளவற்றையே இவ்வாறு அழைப்பது வழக்கம். வேலி பெரும்பாலும் நீடித்து உழைக்காத பொருட்களால் அமைக்கப்படுவதுடன், பொதுவாக இலகுவான [[கட்டுமானம்|கட்டுமானங்களாகவும்]], ஊடாகப் பார்க்கக்கூடிய தன்மை கொண்டவையாகவும் இருக்கும். வேலிகள் அமைப்பதற்கான செலவும், மதில்களோடு ஒப்பிடும் போது குறைவே. 

== வேலியும் செயற்பாட்டுத் தேவைகளும் ==
வேலிகள் பல்வேறுவகையான தேவைகளுக்காக அமைக்கப்படுகின்றன. வெளி ஊடுருவல்களிலிருந்து பாதுகாப்புக் கொடுத்தல் முக்கியமான தேவையாகும். *வேலியே பயிரை மேய்வது போல* என்ற [[பழமொழி]] [[பயிர்ச் செய்கை]] நிலங்களில் வேலியின் செயற்பாட்டு முக்கியத்துவத்தை எடுத்துக்காட்டுகிறது. குடியிருப்புப் பகுதிகளில் காணப்படுகின்ற வேலிகள் [[ஆடு]], [[மாடு]] மற்றும் அந்நிய மனிதர்களின் உடல் ரீதியான ஊடுருவல்களைத் தடுப்பதுடன், பல சமயங்களில் வெளியிலிருந்து உள்ளே பார்ப்பதைத் தடுக்கும் மறைப்புகளாகவும் செயற்படுகின்றன.
[[இலங்கை|இலங்கையின்]] யாழ்ப்பாணக் கிராமங்கள் இத்தகைய வேலிகளுக்குப் பெயர் பெற்றவை. [[யாழ்ப்பாணம்|யாழ்ப்பாணத்தைப்]] பற்றி எழுதிய வெளிநாட்டார் பலர் அங்கிருந்த வேலிகள் பற்றிக் குறிப்பிடாமல் விட்டதில்லை. 

பாதுகாப்பு முக்கியத்துவம் வாய்ந்த [[மின்னுற்பத்தி நிலையம்|மின்னுற்பத்தி நிலையங்கள்]], தொலைத்தொடர்பு நிலையங்கள், பாதுகாப்புப் படை முகாம்கள் போன்ற இடங்களிலும் பாதுகாப்பு வேலிகள் அமைக்கப்படுகின்றன. இவை பொதுவாக மனிதர் ஏறி உள்ளே புகமுடியாதபடி உயரமானவையாக அமைவதுடன், இவ்வாறு செய்வதற்குச் சிரமமான [[முள்ளுக் கம்பி|முள்ளுக் கம்பிகள்]] போன்ற பொருட்களையும் பயன் படுத்துவார்கள். காட்டுப் பகுதிகளில் [[யானை|யானைகள்]] போன்ற பெரிய விலங்குகளிடமிருந்து பாதுகாப்புத் தேவைப்படும் இடங்களில் அழுத்தம் குறைந்த [[மின்சாரம்]] பாய்ச்சப்படும் [[மின்சார வேலி|மின்சார வேலிகளையும்]] அமைப்பதுண்டு.

== வேலியடைப்பதற்கான பொருட்கள் ==
* காய்ந்த இலை குழை
* [[பனையோலை]]
* [[தென்னோலை]] / [[கிடுகு]]
* காய்ந்த குச்சி
* இரும்புத் தகடு
* [[முள்ளுக் கம்பி]]
* இரும்புக் கம்பிகள்/சட்டங்கள்
* மரக்குற்றி
<gallery>
File:NEastSurgeFences3.jpg
File:Airport Frankfurt - Fraport - Flughafen Frankfurt - fence with barbed wire and unfinished crash barrier - Zaun mit Stacheldraht und unfertiger Leitplanke.jpg
File:A thorn wire wall 1.JPG
File:OIC churchlands houses 2 parkwater.jpg
File:Fence Formwork 2.JPG
File:Concretefence.JPG
File:Ogrodzenie Auschwitz - Birkenau.jpg
File:Vypustek 37.jpg
</gallery>
== இவற்றையும் பார்க்கவும் ==
* [[பனை மட்டை]]
* [[கதியால்]] (அல்லது *கதிகால்'' )

பகுப்பு:மதில்களும் வேலிகளும்